google+docs

toc Google docs-

Ce reprezinta el? 1 foto [|0 audio] [|0 video] [|0 alte fisiere]Google Docs – sau cum să creezi documente fără să arunci bani pe programe office Un editor de texte, unul de prezentări şi unul în care poţi crea tabele de calcul fără a fi nevoit să instalezi nici un program pe propriul calculator părea până de curând a fi de domeniul viitorului. În permanentă competiţie cu Microsoft si al lor Office, Google a dus conceptul mai departe oferind toate cele trei produse operabile de pe browserul de Internet, fără a fi nevoie ca utilizatorul să instaleze nimic pe propriul calculator şi, ceea ce este cel mai important, serviciile Google Docs sunt gratuite. Singurul lucru pe care trebuie să-l facă utilizatorul este să aibă cont Google sau să îşi creeze unul. La capitolul plusuri, Google Docs se poate mândri cu faptul că documentele, tabelele de calcul şi prezentările pot fi create atât în interiorul platformei, dar pot fi create şi în alte medii şi importate pe interfaţa web. Un alt avantaj este salvarea care se poate face atât pe web cât şi în calculatorul personal într-o număr destul de mare de formate. Iniţial documentele sunt salvate pe serverele Google, iar cele care sunt deschise se salvează automat la fiecare 10 secunde pentru a preveni pierderea datelor din diferite motive. De asemenea, documentele pot fi tag-uite şi arhivate şi chiar pot fi publicate automat pe blog, dacă a fost setată anterior adresa blogului. Google Docs oferă servicii de publicare automată pentru blogger.com, blogharbour.com, blogware.com, livejournal.com, squarespace.com, wordpress.com.
 * Editor de texte, de prezentări şi de tabele de calcul direct pe internet şi fără a fi nevoit să instalezi un program în calculatorul personal**
 * Materialele pot fi editate în interiorul platformei sau pot fi importate din alte medii**

Poate cea mai importantă caracteristică a Google Docs este posibilitatea de colaborare între utilizatori. Documentele pot fi share-uite, deschise şi editate de mai multe persoane în acelaşi timp. La capitolul minusuri ar fi de amintit faptul că există limite în privinţa cantităţii de documente pe care le poate stoca fiecare utilizator. Fiecare document trebuie să aiba maximum 500k, plus 2MB pentru fiecare imagine încorporată în document. Fiecare tabel de calcul trebuie să aibă sub 10.000 de rânduri, sub 256 de coloane, sub 100.000 de câmpuri şi cel mult 40 de file. Un utilizator poate avea un maximum de 5000 de documente şi prezentări, 5000 de imagini şi 1000 de tabele de calcul. De asemenea numărul maxim de tabele de calcul care pot fi deschise simultan este de 11. Numai prezentările sub 10MB pot fi importate. Printre alte dezavantaje ar fi şi faptul că hyperlink-urile între mai multe documente create pe Google sunt destul de greu de realizat, dar şi că share-uirea unui număr mai mare de documente este dificilă. Poate cel mai mare dezavantaj pentru utilizatorii care lucrează la acelaşi document este faptul că nu există nici un fel de anunţ în momentul în care un colaborator a modificat ceva, ci eventualele modificări pot fi vizualizate numai dând un refresh la pagină
 * Mai multe persoane pot edita un document în acelaşi timp**